CELEX: C2007/211/77
Language: da
Date: 2007-09-08 00:00:00
Title: Sag T-236/07: Sag anlagt den 4. juli 2007 — Forbundsrepublikken Tyskland mod Kommissionen

8.9.2007   
            
            
               DA
            
            
               Den Europæiske Unions Tidende
            
            
               C 211/41
            
         Sag anlagt den 4. juli 2007 — Forbundsrepublikken Tyskland mod Kommissionen
   (Sag T-236/07)
   (2007/C 211/77)
   Processprog: tysk
   Parter
   
      Sagsøger: Forbundsrepublikken Tyskland (ved M. Lumma og J. Müller, som befuldmægtigede)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning K(2007) 1901 af 27. april 2007 om afslutning af regnskaberne for medlemsstaternes betalingsorganer over de udgifter, der finansieres af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 2006 for så vidt angår et beløb på 1 750 616,27 EUR, som sagsøgeren skal afholde.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning K(2007) 1901 endelig udg. af 27. april 2007 om afslutning af regnskaberne for medlemsstaternes betalingsorganer over de udgifter, der finansieres af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 2006, med påstand om, at beslutningen annulleres for så vidt angår visse eksportrestitutioner, der ikke kan inddrives, hvoraf halvdelen skal afholdes af sagsøgeren.
   Til støtte for søgsmålet gør sagsøgeren for det første gældende, at sagsøgte uretmæssigt har anvendt enhedstaksten med lige byrdefordeling i artikel 32, stk. 5, i forordning (EF) nr. 1290/2005 (1). Efter sagsøgerens opfattelse finder denne bestemmelse ikke anvendelse, når det drejer sig om tilfælde, hvorom der er givet underretning i henhold til artikel 5, stk. 2, i forordning (EF) nr. 595/91 (2).
   For det andet anfører sagsøgeren, at sagsøgte i nogle af de omtvistede tilfælde har tilsidesat grundsætningen om ordentlig forvaltning, da den ikke har overholdt de forpligtelser, som den har pålagt sig selv i den ensidige protokolerklæring af 4. maj 1995.
   
      (1)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1).
   
      (2)  Rådets forordning (EØF) nr. 595/91 af 4.3.1991 om uregelmæssigheder og tilbagebetaling af beløb, der uberettiget er udbetalt inden for rammerne af finansieringen af den fælles landbrugspolitik samt om oprettelse af et informationssystem på dette område samt om ophævelse af forordning (EØF) nr. 283/72 (EFT L 67, s. 11).